Чытаць яе можна раздзел за раздзелам, а можна адгарнуць на старонцы правашага любімага мастака ці наадварот – пачаць з таго творцы, пра каго вы зусім анічога не ведаеце!У кнізе вы знойдзеце казкі, вершы, факты з жыцця мастакоў, а таксама гульні.Казкі і вершы паводле карцін прыдумалі і запісалі вядомыя беларускія паэты і пісьменнікі. Факты з жыцця выбітных творцаў пазнаёмяць вас з тым, калі, як і дзе жылі мастакі, а таксама пра іх творчы даробак. Гульні дапамогуць дзецям зразумець некаторыя таямніцы мастацтва. У гэтай кнізе можна маляваць, з ёй можна гуляць, а яшчэ –варта чытаць, разглядаць і разважаць над ёй, каб зрэшты навучыцца разумець сучаснае беларускае мастацтва і ягоную “Віцебскую школу”.